2024 Yay Olimpiya Oyunlarının medal cədvəli
2024 Yay Olimpiya Oyunları və ya XXXIII Yay Olimpiya Oyunları ― 24 iyul – 11 avqust 2024-cü il tarixləri arasında Fransanın paytaxtı Parisdə keçirilmiş olimpiya oyunları. Oyunlarda 206 Milli Olimpiya Komitəsini (MOK) təmsil edən idmançılar iştirak edirdi. Ümumilikdə, 92 MOK-ni təmsil edən idmançılar ən azı bir medal, onlardan 64-ü isə azı bir qızıl medal qazanıb. Botsvana, Dominika, Qvatemala və Sent-Lüsiya öz ölkələrinin ilk Olimpiya qızıl medallarını qazandılar. Albaniya, Kabo-Verde, Dominika və Sent-Lüsiya, Qaçqınların Olimpiya Komandası tarixində ilk Olimpiya medalını qazandı. ABŞ və Çin 40 qızılla ən çox qızıl medala sahib ölkələr oldular. Ümumi medal sayında isə 126 medalla ABŞ birinci yerdə qərarlaşdı. Çinli üzgüçü Zhang Yufei altı medalla (bir gümüş, beş bürünc) oyunlarda ən çox medal, fransız üzgüçü Léon Marchand isə dörd qızıl medalla ən çox qızıl medal qazanan idmançı oldular.